Ερριέττα της Αγγλίας

Η **Ερριέττα** (αγγλ. *Henrietta of England*, 26 Ιουνίου 1644 - 30 Ιουνίου 1670) του Οίκου των Στιούαρτ ήταν πριγκίπισσα της Αγγλίας και μετέπειτα δούκισσα της Ορλεάνης.

## Βιογραφία
Η *Ερριέττα Άννα* γεννήθηκε την περίοδο κατά την παραμονή της Δεύτερης Μάχης του Νιούμπερυ του Εμφυλίου Πολέμου το 1644, στην Οικία Μπέντφορντ του Έξετερ. Πατέρας της ήταν ο Κάρολος Α΄ της Αγγλίας (γιος του Ιακώβου Α΄ της Αγγλίας και της Άννας της Δανίας) και μητέρα της η Ερριέττα Μαρία της Γαλλίας (κόρη του Ερρίκου Δ΄ της Γαλλίας και της Μαρίας των Μεδίκων).

Φεύγοντας από την Αγγλία με την κυβερνήτη της στην ηλικία των τριών ετών, μετακόμισε στη αυλή του πρώτου της εξαδέλφου Λουδοβίκου ΙΔ΄ της Γαλλίας, όπου ήταν γνωστή ως *Μινέτ*.

Τον Φεβρουάριο του 1649, η μητέρα της Ερριέττας ενημερώθηκε για την εκτέλεση του συζύγου της Καρόλου Α΄, ο οποίος είχε αποκεφαλιστεί στις 30 Ιανουαρίου.

Η Ερριέττα παντρεύτηκε στις 30 Μαρτίου 1661 το Φίλιππο, Δούκα της Ορλεάνης, γιο του Λουδοβίκου ΙΓ΄ της Γαλλίας, και μαζί απέκτησαν:
*την Μαρία Λουίζα της Ορλεάνης (1662–1689), παντρεύτηκε τον Κάρολο Β΄ της Ισπανίας. Δεν απέκτησαν παιδιά.
*αποβολή (1663).
*τον Φίλιππο Κάρολο, Δούκα του Βαλουά (1664-1666).
*θνησιγενή κόρη (9 Ιουλίου 1665).
*θνησιγενή δίδυμα αγόρια (1667).
*αποβολή (1668).
*την Άννα Μαρία της Ορλεάνης (1669-1728), παντρεύτηκε τον Βίκτωρ Αμεδαίο, Δούκα της Σαβοΐας *αργότερα* Βασιλιά της Σαρδηνίας. Απέκτησαν 4 παιδιά.

Η Ερριέττα και ο Φίλιππος μετά τον γάμο τους, εγκαταστάθηκαν στο Παλάτι του Κεραμεικού. Ως σύζυγος μέλους της γαλλικής βασιλικής οικογένειας η Ερριέττα έλαβε τον τίτλο *Δούκισσα της Ορλεάνης*.

Το 1667 η Ερριέττα άρχισε να έχει έναν έντονο και διακεκομμένο πόνο στο πλευρό της. Τον Απρίλιο του 1670, σύμφωνα με αναφορές, η Ερριέττα άρχισε να έχει πεπτικά προβλήματα τόσο σοβαρά ώστε να μπορεί να καταναλώνει μόνο γάλα. Στις 29 Ιουνίου 1670, η Ερριέττα καθώς έπινε ένα ποτήρι παγωμένο νερό με κιχώριο, αμέσως μετά ένιωσε ένα πόνο στο πλευρό της και φώναξε: "*Αχ! Τι πόνος! Τι πρέπει να κάνω! Πρέπει να είναι δηλητηριασμένο!*".

Εκείνη αμέσως υπέθεσε ότι είχε δηλητηριαστεί και ζήτησε αντίδοτο και κάποιον να εξετάσει το νερό με το κιχώριο. Τις δόθηκαν κοινές σύγχρονες θεραπείες για κολικούς, καθώς και αντι-δηλητήρια. Η βασιλική οικογένεια έφτασε στο Σαιν Κλου έχοντας ακούσει τα νέα, μέσα σε λίγες ώρες.

Η πριγκίπισσα Ερριέττα πέθανε στο Κάστρο του Σαιν Κλου στις 30 Ιουνίου 1670 και ώρα 2 π.μ.. Ο Ιππότης της Λωρραίνης και ο Μαρκήσιος του Εφιάτ φημολογήθηκαν από πολλούς ότι ήταν συνεργοί στη δηλητηρίαση της Ερριέττας.

## Τίτλοι
*16 Ιουνίου 1644 - 31 Μαρτίου 1661: *Η Βασιλική Υψηλότητα* Πριγκίπισσα Ερριέττα της Αγγλίας
*31 Μαρτίου 1661 - 30 Ιουνίου 1670: *Η Βασιλική Υψηλότητα* Κυρία, Η Δούκισσα της Ορλεάνης

## Ταινία και τηλεόραση
*Μίνι-σειρά του 2003 *Κάρολος Β΄: Η δύναμη και το πάθος*, η Ερριέττα ενσαρκώθηκε από την Άννα Μαρία Νταφ.
*Ταινία του 2009 *Broadside*, η Ερριέττα ενσαρκώθηκε από την Τζέσσικα Κλαρκ.
*Ταινία μικρού μήκους του 2010 *Μινέτ*, η Ερριέττα ενσαρκώθηκε από την Τζίνα Μπράιτον.
*Τηλεοπτική σειρά του 2015 *Βερσαλλίες*, η Ερριέττα ενσαρκώθηκε από την Νοέμι Σμιντ.

## Παραπομπές


## Βιβλιογραφία

*Barker, Nancy Nichols: *Brother to the Sun King; Philippe, Duke of Orléans*, Johns Hopkins University Press, Baltimore/London, 1989
*Cartwright, Julia: ''Madame: A life of Henrietta, daughter of Charles I and Duchess of Orléans'', Seeley and Co.Ltd, London, 1900
*Fraser, Antonia: *Love and Louis XIV; The Women in the Life of the Sun King*, Anchor Books, London, 2006
*Fraser, Antonia: *Royal Charles: Charles II and the Restoration*, Alfred A. Knopf, New York, 1979
* 
*Mitford, Nancy: *The Sun King*, Penguin Publishing, London, 1966, 
*Funeral oration of ''Henriette d'Angleterre'', Duchess of Orléans by ''Bossuet'' 


Αρχείο:Presumed portrait of Princess Henrietta of England overlooking a crown of a child of France from the circle of the Beaubrun brothers.jpg|Η Ερριέττα σε παιδκή ηλικία
Αρχείο:Netscher, follower - Henrietta of England.jpg|Η Δούκισσα της Ορλεάνης με το πορτέτο του Φίλιππου 
Αρχείο:James, Duke of York, Charles, Prince of Wales and Henrietta, Duchess of Orléans in a group portrait after Henri Gascars.jpg|Ο Ιάκωβος Δούκας της Υόρκης , ο Κάρολος Πρίγκιπας της Ουαλίας και η Ερριέττα Δούκισσα της Ορλεάνης 
Αρχείο:Mathieu, Antoine - Henriette of England holding a portrait of her husband - Versailles.jpg|Η  Δούκισσα της Ορλεάνης  με το πορτέτο του μονσιέρ [Φίλιππου]
Αρχείο:Netscher Théodore - Henrietta of England, Duchess of Orléans - Condé Museum.jpg|Η  Δούκισσα της Ορλεάνης το 1662
Αρχείο:Henriette d'Angleterre.jpg|
Αρχείο:Henrietta of England, Duchess of Orléans - Musée Rolin.jpg|


Κατηγορία:Οίκος των Στιούαρτ
Κατηγορία:Οίκος της Ορλεάνης
Κατηγορία:Γάλλοι ευγενείς
Κατηγορία:Πριγκίπισσες της Αγγλίας
Κατηγορία:Δούκισσες της Ορλεάνης
Κατηγορία:Πριγκίπισσες της Γαλλίας
Κατηγορία:Γαλλίδες δούκισσες